PTT ขายเหมืองถ่านหิน “อินโด” 1.70 หมื่นลบ. ลุ้นบันทึก Q4/65
PTT ขายเงินลงทุนในบริษัท PTTML ให้กับ Astrindo มูลค่าประมาณ 1.70 หมื่นล้านบาท คาดว่าจะดำเนินการซื้อขายแล้วเสร็จในไตรมาส 4/65
PTT ขายเงินลงทุนในบริษัท PTTML ให้กับ Astrindo มูลค่าประมาณ 1.70 หมื่นล้านบาท คาดว่าจะดำเนินการซื้อขายแล้วเสร็จในไตรมาส 4/65
2 ส.ค. 2565

บริษัท ปตท.จำกัด (มหาชน) หรือ PTT เปิดเผยว่า ที่ประชุมคณะกรรมการบริษัทมีมติอนุมัติให้บริษัท PTT International Holdings Limited (PTTIH) (บริษัทย่อยที่ ปตท.ถือหุ้นทั้งหมด) จำหน่ายเงินลงทุนในบริษัท PTT Mining Limited (PTTML) ซึ่ง PTTIH ถือหุ้นในสัดส่วนร้อยละ 100 ให้กับบริษัท PT Astrindo Nusantara Infrastruktur Tbk (Astrindo) (บริษัทจดทะเบียนในตลาดหลักทรัพย์ประเทศอินโดนีเซีย) หรือบริษัทในเครือของ Astrindo ด้วยมูลค่าประมาณ 471 ล้านเหรียญสหรัฐ หรือคิดเป็นราว 1.71 หมื่นล้านบาท
โดย PTTIH และ Astrindo ได้ลงนามในสัญญาซื้อขายหุ้น (SharePurchase Agreement) เมื่อวันที่ 1 ส.ค.65 คาดว่าจะดำเนินการซื้อขายแล้วเสร็จในไตรมาส 4/65 เพื่อเป็นการยุติการลงทุนในธุรกิจถ่านหินของ ปตท.ซึ่งเป็นไปตามกลยุทธ์ของบริษัทที่มุ่งเน้นด้านพลังงานสะอาด เพื่อนำองค์กรไปสู่การเติบโตอย่างยั่งยืน